Για σκεφτείτε τη φύση για ένα λεπτό. Η φύση δεν παράγει απορρίμματα. Στα φυσικά οικοσυστήματα αυτό που θεωρείται απόβλητο από έναν οργανισμό, αποτελεί χρήσιμη πρώτη ύλη για κάποιον άλλο. Με αυτό τον τρόπο τίποτα δεν πάει χαμένο. Φέρτε στο μυαλό σας έναν κύκλο. Ο κύκλος δεν έχει αρχή και τέλος, όπως και κύκλος της ζωής στη φύση.  Η ανακύκλωση λοιπόν είναι αυτό.. η επανεπεξεργασία των ήδη επεξεργασμένων υλικών και ιδιαίτερα των ανακυκλώσιμων συσκευασιών, σε νέα προιόντα. Η ανακύκλωση μειώνει τη κατανάλωση πρώτων υλών, τη χρήση ενέργειας και τις εκπομπές αερίων του θερμοκηπίου. Κάθε προϊόν που αγοράζουμε παράγεται με τη χρήση ενέργειας και κάθε επιπλέον κιλοβατώρα ενέργειας επιβαρύνει την ατμόσφαιρα με ένα κιλό διοξειδίου του άνθρακα. Η παραγωγή λοιπών προϊόντων από ανακυκλωμένο υλικό απαιτεί λιγότερη ενέργεια από ότι η παραγωγή τους από πρώτες ύλες.